
LIETUVOS AUKŠČIAUSIASIS TEISMAS 

N U T A R T I S
LIETUVOS RESPUBLIKOS VARDU

[bookmark: _Hlk509237814]2026 m. spalio 13 d.
Vilnius

Lietuvos Aukščiausiojo Teismo Baudžiamųjų bylų skyriaus teisėjų kolegija, susidedanti iš teisėjų Rimos Ažubalytės, Aleno Piesliako (kolegijos pirmininko) ir Daivos Pranytės-Zalieckienės (pranešėjos),
[bookmark: Buk_142][bookmark: Buk_143][bookmark: Buk_144][bookmark: Buk_145][bookmark: Buk_265][bookmark: Buk_31]teismo posėdyje kasacine rašytinio proceso tvarka išnagrinėjo baudžiamąją bylą pagal nuteistosios I. R. ir jos gynėjos advokatės Daivos Balčiūnienės kasacinį skundą dėl Šiaulių apylinkės teismo 2025 m. spalio 6 d. nuosprendžio, kuriuo I. R. pripažinta kalta ir nuteista pagal Lietuvos Respublikos baudžiamojo kodekso (toliau – BK) 167 straipsnio 1 dalį laisvės apribojimu vieneriems metams be intensyvios priežiūros. Vadovaujantis BK 48 straipsnio 4 dalimi, I. R. įpareigota dalyvauti elgesio pataisos programoje. Iš I. R. nukentėjusiesiems L. G. ir G. G. priteista po 1 000 Eur neturtinės žalos atlyginimo ir po 750 Eur patirtų išlaidų advokato paslaugoms apmokėti atlyginimo. 
[bookmark: Buk_146][bookmark: Buk_147][bookmark: Buk_266]Taip pat skundžiama Šiaulių apygardos teismo Baudžiamųjų bylų skyriaus teisėjų kolegijos 2026 m. vasario 12 d. nutartis, kuria nuteistosios I. R. gynėjos advokatės Daivos Balčiūnienės apeliacinis skundas atmestas. Iš nuteistosios I. R. nukentėjusiajam L. G. priteista 500 Eur apeliacinės instancijos teisme patirtų išlaidų advokato paslaugoms apmokėti atlyginimo.

Teisėjų kolegija 

n u s t a t ė :
	
I. Bylos esmė

1. [bookmark: Buk_148][bookmark: Buk_253][bookmark: Buk_34][bookmark: Buk_149][bookmark: Buk_254][bookmark: Buk_36]I. R. nuteista pagal BK 167 straipsnio 1 dalį už tai, kad neteisėtai rinko informaciją apie asmens privatų gyvenimą, t. y. nuo 2017 m. gegužės 15 d., bet ne vėliau kaip iki 2023 m. vasario 2 d., iš savo namų darė slaptus vaizdo įrašus ir nuotraukas mobiliojo ryšio telefonais „Samsung Galaxy SIII Neo“ ir „Samsung Galaxy S10“ apie L. G. ir G. G. bei jų nepilnamečių vaikų gyvenimą, apie jų privatų būstą ir valdas, jiems apie tai nežinant, ir duomenis saugojo sau priklausančiuose įrenginiuose: 81 vaizdo įrašą įrenginiuose „Samsung Galaxy SIII Neo“, „Samsung Galaxy S10“, „Lenovo“ ir „HP“; 45 nuotraukas įrenginyje „Samsung Galaxy SIII Neo“, 176 nuotraukas įrenginyje „HP“; 29 nuotraukas įrenginyje „Lenovo“; 285 nuotraukas įrenginyje „Samsung Galaxy S10“, tokiu būdu I. R. neteisėtai rinko informaciją apie privatų L. G. ir G. G. bei jų vaikų gyvenimą, kol 2023 m. vasario 14 d. minėtus įrenginius su išsaugota informacija kratos metu rado ir paėmė policijos pareigūnai (įrenginiuose saugotų vaizdo įrašų ir nuotraukų pavadinimai detaliai nurodyti pirmosios ir apeliacinės instancijos teismų sprendimuose išdėstytame nusikalstamos veikos aprašyme).

II. Kasacinio skundo ir atsiliepimų į jį argumentai

2. [bookmark: Buk_150][bookmark: Buk_127]Kasaciniu skundu nuteistoji I. R. ir jos gynėja advokatė D. Balčiūnienė prašo panaikinti Šiaulių apylinkės teismo 2025 m. spalio 6 d. nuosprendį ir Šiaulių apygardos teismo Baudžiamųjų bylų skyriaus teisėjų kolegijos 2026 m. vasario 12 d. nutartį ir baudžiamąją bylą I. R. nutraukti. Kasatorės skunde nurodo:
2.1. Skundžiami žemesnės instancijos teismų sprendimai yra nepagrįsti ir neteisėti dėl netinkamo baudžiamojo įstatymo – BK 167 straipsnio – taikymo bei dėl padarytų esminių Lietuvos Respublikos baudžiamojo proceso kodekso (toliau – ir BPK) 20 straipsnio 5 dalies, 219 straipsnio nuostatų pažeidimų. Teismai tinkamai neįvertino, ar byloje nagrinėjama veika yra pasiekusi tokį pavojingumo laipsnį, kad būtų taikoma baudžiamoji atsakomybė, nepateikė vertinimo, ar nagrinėjamu atveju baudžiamosios atsakomybės taikymas atitinka protingumo, proporcingumo, teisingumo ir kitų bendrųjų teisės principų nuostatas.
2.2. [bookmark: Buk_151][bookmark: Buk_255][bookmark: Buk_38][bookmark: Buk_152][bookmark: Buk_153][bookmark: Buk_154][bookmark: Buk_155][bookmark: Buk_156]Surašytas kaltinamasis aktas neatitinka BPK 219 straipsnio reikalavimų, kaltinimas yra neaiškus, dėl to buvo pažeista nuteistosios I. R. teisė žinoti, kuo ji yra kaltinama, ir suvaržyta teisė į gynybą. Kaltinime nurodyti tik vaizdo įrašų ir nuotraukų failų pavadinimai, apsiribojant deklaratyviais teiginiais, kad tai informacija apie nukentėjusiųjų L. G. ir G. G. bei jų nepilnamečių vaikų gyvenimą, privatų būstą ir valdas, tačiau kaltinime nėra nurodyta, kas užfiksuota kiekviename vaizdo įraše ir nuotraukoje ir kodėl tai siejama su privačiu nukentėjusiųjų ir jų vaikų gyvenimu. I. R. gynyba buvo paremta tuo, kad ji paaiškino kiekvienos nuotraukos ir vaizdo įrašo turinį, jų padarymo aplinkybes ir tikslą, siekdama pagrįsti, kad neturėjo tikslo rinkti informacijos apie nukentėjusiųjų privatų gyvenimą, bet kaltinimo trūkumai apribojo galimybes pateikti išsamius argumentus dėl kaltinimo nepagrįstumo. Po to, kai prokuroras paskelbė kaltinamąjį aktą ir I. R. nurodė, kad kaltinimą supranta, kaltinimas pirmosios instancijos teisme buvo keičiamas tris kartus ir teismas nesiaiškino, kaip I. R. supranta kaltinime pateiktas lenteles, jose nurodytus vaizdo įrašų ir nuotraukų failų pavadinimus. Bylą nagrinėjant pirmosios instancijos teisme I. R. gynėja nurodė kaltinamojo akto trūkumus, kad dėl jų teismas negali teisingai išnagrinėti bylos, bet teismas šiuos gynėjos argumentus ignoravo. Kadangi kaltinime nebuvo nurodyta, kokią nukentėjusiųjų privataus gyvenimo dalį I. R. užfiksavo ir kaip tai pažeidžia nukentėjusiųjų interesus, negalima teigti, kad kaltinimas byloje buvo aiškus ir suprantamas.
2.3. [bookmark: Buk_157][bookmark: Buk_158][bookmark: Buk_272][bookmark: Buk_245][bookmark: Buk_159]Žemesnės instancijos teismai nesilaikė bendrųjų įrodymų vertinimo taisyklių, nustatytų BPK 20 straipsnio 5 dalyje, teismų išvados dėl nusikalstamos veikos sudėties požymių nustatymo yra nepagrįstos byloje surinktų ir ištirtų įrodymų išsamiu įvertinimu, teismai ignoravo I. R. paaiškinimus, nesugretino jų su vaizdo įrašų ir nuotraukų turiniu. Teismai atskirai neaptarė kiekvieno vaizdo įrašo ir nuotraukos turinio, tik apibendrintai nurodė, kad tai informacija apie nukentėjusiųjų privatų gyvenimą, būstą ir valdas, bet nepateikė jokio šią išvadą patvirtinančio teisinio vertinimo, kodėl, kokiais kriterijais remiantis kiekviename atskirame vaizdo įraše ir nuotraukoje užfiksuota informacija vertinama kaip privataus gyvenimo dalis ir kodėl jos užfiksavimas užtraukia baudžiamąją atsakomybę. Vien byloje nustatytas didelis kiekis I. R. surinktos informacijos neatleidžia teismo nuo pareigos tinkamai motyvuoti savo išvadas. Iš specialistų V. S. ir J. B. paaiškinimų pirmosios instancijos teisme matyti, kad vaizdo įrašus ir nuotraukas, už kurių padarymą I. R. patraukta baudžiamojon atsakomybėn, tyrimo metu atrinko kompiuterinė programa, šie vaizdo įrašai ir nuotraukos be faktinio ir teisinio vertinimo buvo įtraukti į kaltinimą. Be to, dalis kaltinime nurodytų nuotraukų yra tos pačios, tik kaltinime nurodytos skirtingais kodais.
2.4. Teismai privataus asmens gyvenimo duomenų turinį BK 167 straipsnio prasme aiškino pernelyg plačiai. Teismų praktikoje išaiškinta, kad informacijos rinkimo neteisėtumas baudžiamąja prasme nėra sietinas su bet kokio pobūdžio informacijos apie asmenį rinkimu, bet kokiais jos rinkimo būdais, nevertinant konkrečiai renkamos informacijos pobūdžio, rinkimo tikslo, trukmės, surinktos informacijos kiekio. Būtina įvertinti, ar duomenys, kurių rinkimas buvo nustatytas, iš tiesų laikytini tokiais svarbiais duomenimis apie asmens privatų gyvenimą, ar jų rinkimo aplinkybės yra tokios pavojingos, kad ją rinkusiam asmeniui reikėtų taikyti būtent baudžiamąją atsakomybę už neteisėtą informacijos apie privatų asmens gyvenimą rinkimą (Lietuvos Aukščiausiojo Teismo 2018 m. gegužės 31 d. nutartis baudžiamojoje byloje Nr. 2K-7-84-489/2018). Nagrinėjamoje byloje teismai iš esmės sureikšmino patį informacijos rinkimo faktą ir nevertino informacijos turinio, informacijos rinkimo aplinkybių ir kokiu tikslu informacija buvo renkama. Baudžiamojo įstatymo saugoma teisė į asmens privatų gyvenimą sietina su asmens fiziniu, psichologiniu, moraliniu neliečiamumu, bet ne su tokia informacija ar asmens veiksmais, kurie yra viešai matomi ir prieinami, juo labiau susiję su asmens veiksmais, kurie gali būti vertinami kaip visuomenėje priimtų pagarbos ir moralės normų nesilaikymas, kitų asmenų interesų pažeidimas.
2.5. [bookmark: Buk_160][bookmark: Buk_161][bookmark: Buk_162][bookmark: Buk_163][bookmark: Buk_164][bookmark: Buk_165][bookmark: Buk_166][bookmark: Buk_167][bookmark: Buk_168]Nagrinėjamoje byloje sprendžiant, ar I. R. padarytuose vaizdo įrašuose ir nuotraukose užfiksuotą informaciją galima vertinti kaip informaciją apie privatų asmens gyvenimą BK 167 straipsnio prasme, reikšminga tai, kad kaltinime nurodytus vaizdo įrašus ir nuotraukas I. R. darė turėdama tikslą pateikti juos įvairioms institucijoms ir būdama įsitikinusi, kad jos kaimynystėje yra daromi teisės pažeidimai, įvairiais ir pasikartojančiais veiksmais pažeidžiami jos interesai. Byloje nustatyta, kad I. R. įvairioms institucijoms (policijai, savivaldybei, Aplinkos apsaugos departamentui) teikė skundus dėl medelių apkasimo sniegu, sniego supylimo ant valstybinės žemės, važinėjimo keturračiais namų valdoje, keliamo triukšmo, laikomų talpyklų su tepalais, tvarkomų automobilių kieme. Tai, kad nukentėjusieji nebuvo nubausti, savaime nereiškia, kad I. R. pretenzijos buvo nepagrįstos. Vaizdo įrašuose ir nuotraukose užfiksuoti duomenys patvirtina, kad I. R. kaimynystėje buvo vykdoma automobilių remonto veikla, važinėjama keturračiais, keliamas triukšmas tiek dieną, tiek naktį, taip trikdomas poilsis ir keliamos neigiamos emocijos, kitaip pažeidžiami I. R. teisėti interesai. Visas šias aplinkybes fiksuojant vaizdo įrašuose ir nuotraukose I. R. tikslas buvo teisinėmis priemonėmis ginti savo interesus, o ne rinkti duomenis apie nukentėjusiųjų privatų gyvenimą. Tokius I. R. veiksmus nulėmė pačių nukentėjusiųjų elgesys. Vaizdo įrašuose ir nuotraukose nėra užfiksuota jokių nukentėjusiųjų asmeninio pobūdžio, jautrių, intymių duomenų. Be to, I. R., teikdama vaizdo įrašus ir nuotraukas įvairioms institucijoms, nebuvo įspėta, kad negali daryti tokių vaizdo įrašų ir nuotraukų.
2.6. Teismų praktikoje yra išaiškinta, kad asmuo, darydamas nusikalstamas ar kitas priešingas teisei veikas, neturi ir negali tikėtis privatumo; žmogaus privataus gyvenimo apsaugos ribos baigiasi tada, kai jis savo veiksmais nusikalstamai ar kitaip neteisėtai pažeidžia teisės saugomus interesus, daro žalą atskiriems asmenims, visuomenei ir valstybei (Lietuvos Aukščiausiojo Teismo 2020 m. birželio 9 d. nutartis baudžiamojoje byloje Nr. 2K-134-689/2020, 13 punktas). Nukentėjusiųjų kiemas nėra nuo pašalinių asmenų apsaugota teritorija, todėl nukentėjusieji negali tikėtis, kad, būdami kieme, tuo labiau darydami ką nors netinkamo, o galimai ir neteisėto, kas pažeidžia kaimynų interesus, nebus stebimi. 
2.7. [bookmark: Buk_169][bookmark: Buk_170][bookmark: Buk_171][bookmark: Buk_172]Be kita ko, nukentėjusiesiems buvo žinomos I. R. pretenzijos dėl galimai jų daromų pažeidimų, pažeidžiamų kaimynystėje gyvenančios I. R. teisių ir interesų, tačiau nukentėjusieji nebuvo linkę paisyti visuotinai priimtinų elgesio normų, elgėsi piktybiškai ir įžūliai, ignoruodami I. R. interesus, jos pastabas ir pretenzijas. Nukentėjusieji pareiškimą policijai dėl neva neteisėto duomenų apie jų privatų gyvenimą rinkimo pateikė tik po to, kai atlikus tyrimą pagal I. R. kreipimąsi surinkta medžiaga apie nukentėjusiųjų nepilnamečio sūnaus padarytą administracinį nusižengimą buvo perduota Joniškio rajono savivaldybės administracijos direktoriui ir Vaiko teisių apsaugos ir įvaikinimo tarnybai.
3. [bookmark: Buk_173]Šiaulių apygardos prokuratūros Šiaulių apylinkės prokuratūros vyriausiasis prokuroras Saulius Kulikauskas atsiliepimu į kasacinį skundą prašo nuteistosios I. R. ir jos gynėjos advokatės D. Balčiūnienės kasacinį skundą atmesti. Prokuroras atsiliepime į kasacinį skundą nurodo:
3.1. [bookmark: Buk_174]Kasatorių teiginiai dėl pažeistos nuteistosios teisės į gynybą, dėl neaiškaus kaltinimo yra nepagrįsti. Kaltinimai neteisėtai rinkus informaciją apie asmenų privatų gyvenimą apima informaciją, kuri buvo nuosekliai rinkta beveik šešerius metus ir kurią sudaro bent 81 vaizdo įrašas ir 535 nuotraukos. Jei kaltinime būtų aprašyta, kas buvo užfiksuota kiekviename vaizdo įraše ir nuotraukoje, ir nurodyta, kodėl šie duomenys siejami su privačiu nukentėjusiųjų ir jų nepilnamečių vaikų gyvenimu, dėl to kaltinimas taptų itin didelės apimties, sunkiau suprantamas, o tai apsunkintų ir pasirengimą gynybai. Reikalavimas detaliai aprašyti kiekvieną nuotrauką ir vaizdo įrašą, nurodyti, kuo jie yra susiję su neteisėtu informacijos apie privatų gyvenimą rinkimu, nėra nustatytas nei teisės aktų nuostatose, nei teismų praktikoje. Kaltinime nusikalstamos veikos aplinkybės turi būti nurodytos tiksliai, bet trumpai, t. y. turi būti nurodytos esminės aplinkybės, neapkraunant aprašymo ne itin reikšmingomis detalėmis. Nagrinėjamu atveju kaltinamajame akte aprašant nusikalstamą veiką buvo laikytasi visų tiek BPK nustatytų, tiek iš teismų praktikos kylančių reikalavimų, kaltinimo esmė nereikalauja kiekvienos nuotraukos ir vaizdo įrašo išsamaus aprašymo, kartu nurodant, kaip kiekviena nuotrauka ir vaizdo įrašas yra susiję su nukentėjusiųjų privataus gyvenimo dalimi. Vien tai, kad nebuvo pateiktas detalus itin didelės apimties duomenų aprašymas, savaime nepažeidė I. R. teisės žinoti, kuo ji yra kaltinama, ir nesuvaržė jos teisės į gynybą. 
3.2. Taip pat nepagrįsti skundo argumentai, kad bylą nagrinėję žemesnės instancijos teismai, vertindami bylos įrodymus, nesilaikė BPK 20 straipsnio 5 dalyje nustatytų reikalavimų. Nagrinėdamas bylą pirmosios instancijos teismas analizavo, kas užfiksuota kiekvienoje nuotraukoje ir vaizdo įraše, nuotraukos ir vaizdo įrašai buvo peržiūrėti, proceso dalyviai dėl jų teikė paaiškinimus. Kadangi apeliaciniame skunde nebuvo prašoma pakartotinai ištirti kiekvienos nuotraukos ir vaizdo įrašo, o apeliacinės instancijos teismas savo iniciatyva atlikti įrodymų tyrimą neturėjo pagrindo, todėl apeliacinės instancijos teisme pakartotinai nuotraukos ir vaizdo įrašai nebuvo tiriami.
3.3. [bookmark: Buk_175][bookmark: Buk_176][bookmark: Buk_177][bookmark: Buk_178]Priešingai nei teigia kasatorės, nuteistosios I. R. veiksmai pagrįstai buvo pripažinti nusikalstamais ir teisingai kvalifikuoti pagal BK 167 straipsnio 1 dalį. Teismai tinkamai įvertino I. R. veiksmų pavojingumą, atsižvelgė į informacijos rinkimo sistemingumą ir trukmę, panaudotas slaptam informacijos rinkimui technines priemones, į tai, kad renkama informacija buvo renkama ir sisteminama neturint jokio tai pateisinančio tikslo, be to, buvo naudota siekiant nukentėjusiesiems pakenkti. Gynybos versija apie nuteistosios siekį užfiksuoti tariamus nukentėjusiųjų daromus teisės pažeidimus buvo pakankamai išsamiai įvertinta ir motyvuotai atmesta. Be to, I. R. privatų nukentėjusiųjų gyvenimą pradėjo fiksuoti anksčiau, nei pirmą kartą su skundu kreipėsi į Joniškio rajono savivaldybės administraciją. I. R. ilgą laiką rinko tokio pobūdžio informaciją apie nukentėjusiuosius ir jų nepilnamečius vaikus, kuri paprastai laikoma asmens privatumo dalimi, nors savaime ir nėra intymi, todėl teismai pagrįstai konstatavo, kad nuteistosios veiksmai buvo pakankamai pavojingi, pažeidė nukentėjusiųjų ir jų nepilnamečių vaikų privataus gyvenimo neliečiamumą.
4. [bookmark: Buk_247][bookmark: Buk_40][bookmark: Buk_179][bookmark: Buk_41][bookmark: Buk_180]Nukentėjusieji L. G. ir G. G. atsiliepimu į kasacinį skundą prašo nuteistosios I. R. ir jos gynėjos advokatės D. Balčiūnienės kasacinį skundą atmesti ir Šiaulių apylinkės teismo 2025 m. spalio 6 d. nuosprendį ir Šiaulių apygardos teismo Baudžiamųjų bylų skyriaus teisėjų kolegijos 2026 m. vasario 12 d. nutartį palikti nepakeistus; priteisti nukentėjusiajai G. G. iš nuteistosios I. R. 500 Eur išlaidų, patirtų advokato paslaugoms kasacinės instancijos teisme apmokėti, atlyginimą. Nukentėjusieji atsiliepime į kasacinį skundą nurodo:
4.1. [bookmark: Buk_181][bookmark: Buk_182][bookmark: Buk_183][bookmark: Buk_128]Žemesnės instancijos teismai tinkamai aiškino ir taikė baudžiamąjį įstatymą, nenukrypo nuo kasacinės instancijos teismo suformuotos teismų praktikos, teisingai kvalifikavo I. R. nusikalstamą veiką pagal BK 167 straipsnio 1 dalį. Teismai tinkamai įvertino I. R. padarytos nusikalstamos veikos pavojingumą, atsižvelgė į tai, kad neteisėtas informacijos apie privatų asmens gyvenimą rinkimas truko ilgą laiką, buvo sistemingas ir plataus masto. I. R. informaciją apie privatų nukentėjusiųjų gyvenimą pradėjo rinkti, kai tik nukentėjusieji atsikraustė gyventi ir jokie konfliktai tarp nuteistosios ir nukentėjusiųjų dar nebuvo kilę. Nukentėjusiųjų santykiai su nuteistąja I. R. buvo komplikuoti, nuteistoji ne kartą nepagrįstai skundė nukentėjusiuosius įvairioms institucijoms dėl neva daromų teisės pažeidimų, pažeidžiamų jos interesų.
4.2. [bookmark: Buk_184][bookmark: Buk_185][bookmark: Buk_186]Priešingai nei teigia kasatorės, teismai privataus gyvenimo sąvokos pernelyg plačiai neaiškino. Teismai teisingai nustatė, kad I. R., rinkdama ir fiksuodama duomenis apie nukentėjusiųjų gyvenamąją aplinką (kiemo teritoriją, įėjimą į garažą ir garažo vidų, gyvenamojo namo langus, tai, kas per juos matoma), filmuodama ir fotografuodama nukentėjusiuosius, jų šeimos narius, jų pomėgius, pas juos besilankančius asmenis, ką jie veikia, kaip leidžia laisvalaikį, nukentėjusiųjų kieme esančias transporto priemones, priklausančias tiek patiems nukentėjusiesiems, tiek kitiems asmenims, pažeidė nukentėjusiųjų teisę į privatų gyvenimą. Nukentėjusiųjų namo kiemas yra jų privati teritorija ir nuteistoji I. R. neturėjo teisės filmuoti ir fotografuoti jame esančius nukentėjusiuosius, jų nepilnamečius vaikus. Nors I. R. rinkta informacija apie nukentėjusiuosius ir jų nepilnamečius vaikus savaime ir nėra intymi, bet yra jautraus ir asmeninio pobūdžio. 
4.3. Kasatorės remiasi kasacinės instancijos teismo nutartimi baudžiamojoje byloje Nr. 2K-7-84-489/2018, kuri negali būti laikoma teismo precedentu nagrinėjamai bylai, nes nurodytoje byloje buvo sprendžiama, ar už asmens būsto ir privačių patalpų ribų renkama informacija yra susijusi su asmens privačiu gyvenimu, o nagrinėjamoje byloje nuteistoji informaciją rinko stebėdama nukentėjusiųjų gyvenamąją aplinką.
4.4. [bookmark: Buk_187][bookmark: Buk_188]Veikos motyvai nusikalstamos veikos kvalifikavimui reikšmės neturi. Nors informacijos apie privatų asmens gyvenimą rinkimas be jo sutikimo nebus laikomas neteisėtu tada, kai jis padeda atskleisti įstatymų pažeidimus ar nusikalstamas veikas, bet nagrinėjamu atveju įvairių institucijų ištirti nuteistosios pateikti skundai buvo pripažinti nepagrįstais, jokių nusikaltimų ar kitų teisės pažeidimų nukentėjusieji nedarė, todėl nuteistoji neturėjo jokio pagrindo filmuoti ar fotografuoti nei nukentėjusiųjų, nei jų turto ar gyvenamosios aplinkos. Be to, kartu su skundais I. R. institucijoms pateikė tik nedidelę dalį surinktos informacijos, o skundams nepasitvirtinus, surinktos informacijos I. R. neištrynė ir toliau ją kaupė.
4.5. [bookmark: Buk_189][bookmark: Buk_190][bookmark: Buk_129][bookmark: Buk_191]Nepagrįsti skundo argumentai dėl esminio BPK 219 straipsnio pažeidimo. Skunde deklaratyviai nurodoma, kad neva I. R. nesuprato, kuo yra kaltinama, buvo pažeista jos teisė žinoti, kuo ji yra kaltinama, ir suvaržyta teisė į gynybą. Priešingai nei teigia kasatorės, kaltinamasis aktas jokių esminių trūkumų, kurie trukdytų nagrinėti bylą, neturi. Bylos nagrinėjimo teisme metu paskelbus kaltinamąjį aktą I. R. nenurodė, kad kaltinimas jai yra neaiškus, kad kaltinimasis aktas neatitinka BPK reikalavimų, neprašė ištaisyti kaltinamojo akto trūkumų. Bylos nagrinėjimo metu kaltinimas buvo du kartus tikslinamas, tačiau nebuvo keičiamos faktinės aplinkybės ar veikos kvalifikacija, buvo detalizuoti kaltinamosios padaryti vaizdo įrašai ir nuotraukos. I. R. ir jos gynėjai buvo sudarytos galimybės susipažinti su pakeisto kaltinimo esme, pasiruošti gynybai. Pirmą kartą apie neva nesuprantamą kaltinimą I. R. gynėja pirmosios instancijos teisme nurodė sakydama savo baigiamąją kalbą. Taip pat ir apeliaciniame skunde nebuvo detalizuota, kuri kaltinimo dalis yra neaiški ir nesuprantama. Skundžiamoje apeliacinės instancijos teismo nutartyje dėl apeliacinio skundo argumentų, susijusių su neaiškiu kaltinimu, išsamiai pasisakyta ir jie atmesti kaip nepagrįsti.
4.6. [bookmark: Buk_192]Nors kasatorės teigia, kad dalis kaltinime nurodytų nuotraukų kartojasi, tačiau kasatorės nenurodo tokių nuotraukų datos, pavadinimų ir įrenginių, kuriuose jos kartojasi. Kita vertus, I. R. mobiliojo ryšio telefonu užfiksuotas nuotraukas perkėlė į kitus įrenginius ir jas ten saugojo, todėl tos pačios nuotraukos galėjo likti keliuose įrenginiuose, bet skirtingais pavadinimais.
4.7. [bookmark: Buk_193]Dalis kasacinio skundo argumentų dėl BPK 20 straipsnio 5 dalies reikalavimų pažeidimo yra susiję su žemesnės instancijos teismų nustatytų faktinių aplinkybių neigimu, pateikiant byloje surinktų įrodymų ir teismų nustatytų faktinių aplinkybių savą vertinimą, tokio pobūdžio argumentai nėra kasacinės bylos nagrinėjimo dalykas. Dėl šios dalies kasacinio skundo argumentai iš esmės yra analogiški apeliacinio skundo argumentams, į kuriuos buvo atsakyta skundžiamoje apeliacinės instancijos teismo nutartyje. Visi bylai reikšmingi duomenys buvo surinkti ir teisiamajame posėdyje ištirti, skundžiamuose teismų sprendimuose įvertinti nepažeidžiant BPK reikalavimų, priešingai nei teigia kasatorės, teismai įrodymų vertinimo klaidų nepadarė, jų išvados yra aiškios ir motyvuotos. Vaizdo įrašai ir nuotraukos buvo peržiūrėti teisiamajame posėdyje, proceso dalyviai dėl jų teikė paaiškinimus, taip pat buvo apklausti ikiteisminio tyrimo metu juos tyrę specialistai. Nei I. R., nei jos gynėja nenurodė, kad šie įrodymai joms neaiškūs ar nesuprantami, neprašė išsamiai nurodyti, kokias aplinkybes kiekvienas jų patvirtina.

III. Kasacinės instancijos teismo argumentai ir išvados

5. [bookmark: Buk_29][bookmark: Buk_194]Nuteistosios I. R. ir jos gynėjos advokatės D. Balčiūnienės kasacinis skundas tenkintinas. 

Dėl BK 167 straipsnio 1 dalies taikymo

6. [bookmark: Buk_195]Kasaciniame skunde netinkamas baudžiamojo įstatymo taikymas grindžiamas tuo, kad I. R. nuteista pagal BK 167 straipsnio 1 dalį nenustačius visų būtinųjų jai inkriminuoto nusikaltimo sudėties požymių. Kasatorės teigia, kad surinkta informacija apie nukentėjusiuosius nesudaro BK 167 straipsnio 1 dalyje nustatyto nusikaltimo dalyko, o pati informacija nebuvo renkama neteisėtu būdu. Teisėjų kolegija šiems kasatorių argumentams pritaria.
7. BK 167 straipsnyje nustatyta baudžiamoji atsakomybė už neteisėtą informacijos apie privatų asmens gyvenimą rinkimą. Šios nusikalstamos veikos objektas yra asmens privataus gyvenimo neliečiamumas, dalykas – informacija, kurios turinį sudaro žinios apie privatų žmogaus gyvenimą. Nusikaltimo objektyvieji požymiai pasireiškia neteisėtu informacijos apie privatų asmens gyvenimą rinkimu. Nagrinėjamos nusikalstamos veikos sudėtis yra formalioji, nusikaltimas laikomas baigtu atlikus veiksmus, kuriais neteisėtai buvo renkama informacija apie privatų žmogaus gyvenimą. Nusikaltimas padaromas tiesiogine tyčia – asmuo, darydamas pavojingą veiką, suvokia pavojingą daromos veikos pobūdį ir nori taip veikti.
8. Minėta, kad BK 167 straipsnyje įtvirtintos nusikalstamos veikos dalykas yra informacija, kurios turinį sudaro žinios apie privatų žmogaus gyvenimą. Tačiau pati asmens privataus gyvenimo samprata baudžiamajame įstatyme nėra atskleista, todėl, sprendžiant dėl renkamos informacijos atitikties BK 167 straipsnyje nurodytos nusikalstamos veikos dalyko turiniui, vadovaujamasi kitų teisės aktų normomis ir teismų praktikoje pateiktais išaiškinimais.
9. Lietuvos Respublikos Konstitucijos 22 straipsnio 1 dalyje nustatyta, kad žmogaus privatus gyvenimas neliečiamas; informacija apie privatų asmens gyvenimą gali būti renkama tik motyvuotu teismo sprendimu ir tik pagal įstatymą (3 dalis). Konstitucijos 22 straipsnio 4 dalyje suformuluotas bendrasis privataus gyvenimo gynimo principas, pagal kurį įstatymas ir teismas saugo, kad niekas nepatirtų savavališko ar neteisėto kišimosi į jo asmeninį ir šeiminį gyvenimą, kėsinimosi į jo garbę ir orumą. Būtent aptariama baudžiamojo įstatymo norma prisidedama prie asmens teisės į privataus gyvenimo neliečiamumą, kaip vienos pamatinių žmogaus teisių, teisinės apsaugos.
9.1. Lietuvos Respublikos Konstitucinis Teismas, aiškindamas asmens privataus gyvenimo neliečiamumo sampratą, yra pažymėjęs, kad Konstitucijos 22 straipsnio normose įtvirtintas žmogaus privataus gyvenimo neliečiamumas suponuoja asmens teisę į privatumą (inter alia (be kita ko), 1999 m. spalio 21 d., 2002 m. spalio 23 d., 2003 m. kovo 24 d. nutarimai); šiame straipsnyje įtvirtinta asmens teisė į privatumą apima asmeninio, šeimos ir namų gyvenimo, garbės ir reputacijos neliečiamumą, asmens fizinę ir psichinę neliečiamybę, asmeninių faktų slaptumą, draudimą skelbti gautą ar surinktą konfidencialią informaciją ir kt.; taigi, pagal Konstituciją, privatus žmogaus gyvenimas – tai individo asmeninis gyvenimas: gyvenimo būdas, šeiminė padėtis, gyvenamoji aplinka, santykiai su kitais asmenimis, individo pažiūros, įsitikinimai, įpročiai, jo fizinė ir psichinė būklė, sveikata, garbė, orumas ir kt. (inter alia, 2017 m. gruodžio 19 d. išvada, 2019 m. sausio 11 d. nutarimas). 2019 m. balandžio 18 d. nutarime praplėsdamas paminėtą privataus gyvenimo koncepciją, Konstitucinis Teismas nurodė ir tai, kad asmens privatus gyvenimas yra plati kategorija, kurią sunku tiksliai visiems atvejams apibrėžti. Konstitucijos 22 straipsnyje įtvirtinta asmens teisė į jo privataus gyvenimo gerbimą ir šios teisės apsauga aiškintina plačiai, remiantis dinaminiu žmogaus teisių aiškinimo principu, atsižvelgiant, inter alia, į visuomenės raidą, mokslo ir technologijų pažangą, suteikiančią vis daugiau galimybių kištis į asmens privatų gyvenimą, kaip antai nusikalstamų veikų prevencijos ar kitais viešosios tvarkos apsaugos tikslais renkant, kaupiant, naudojant ir saugant ne tik asmens pirštų atspaudų, jo balso, bet ir asmens ląstelių ar DNR mėginių pavyzdžius, technikos priemonėmis masiškai stebint ir sekant asmenų naudojamas elektronines erdves, inter alia, su globalinės padėties nustatymo sistema (GPS) nustatant asmenų buvimo vietą.
9.2. Jei asmuo atlieka viešo pobūdžio veikas ir tai supranta arba turi ir gali suprasti, nors ir savo namuose ar kitose privačiose valdose, tai tokios viešo pobūdžio veikos nebus apsaugos objektas pagal Konstitucijos 22 straipsnį, ir asmuo negali tikėtis privatumo; asmuo, darydamas nusikalstamas ar kitas priešingas teisei veikas, neturi ir negali tikėtis privatumo; žmogaus privataus gyvenimo apsaugos ribos baigiasi tada, kai jis savo veiksmais nusikalstamai ar kitaip neteisėtai pažeidžia teisės saugomus interesus, daro žalą atskiriems asmenims, visuomenei ir valstybei (Konstitucinio Teismo 2000 m. gegužės 8 d. nutarimas; Lietuvos Aukščiausiojo Teismo 2020 m. birželio 9 d. nutartis baudžiamojoje byloje Nr. 2K-134-689/2020, 13 punktas).
10. Kasacinės instancijos teismo praktikoje ne kartą nagrinėti klausimai dėl informacijos apie žmogaus privatų gyvenimą rinkimo, sprendžiant, ar surinkta informacija sudaro nusikaltimo dalyką, ar pats tokios informacijos rinkimas yra nusikalstamas, kasacinės instancijos teismo pateikti išaiškinimai taip pat svarbūs ir nagrinėjamai bylai.
10.1. Kasacinės instancijos teismas yra išaiškinęs ir tai, kad sąvoka „žmogaus privatus gyvenimas“ tarptautinėje ir nacionalinėje teisėje bei teismų praktikoje apibūdinama labai plačiai, taigi yra vertinamojo pobūdžio kategorija, kuri nepasiduoda griežtai klasifikacijai (pavyzdžiui, Lietuvos Aukščiausiojo Teismo 2018 m. gegužės 31 d. nutartis baudžiamojoje byloje Nr. 2K-7-84-489/2018, 27 punktas), tačiau ne visos ir ne bet kokios su asmeniu susijusios informacijos rinkimas gali būti vertinamas kaip asmens privatumo pažeidimas (pavyzdžiui, Lietuvos Aukščiausiojo Teismo 2023 m. lapkričio 21 d. nutartis baudžiamojoje byloje Nr. 2K-252-654/2023, 37 punktas). 
10.2. Apie tai, kas yra konkretaus asmens privataus gyvenimo dalis, kokia informacija patenka į baudžiamosios teisės priemonėmis saugotiną konkretaus asmens privataus gyvenimo erdvę, teismas sprendžia įvertinęs byloje nustatytų aplinkybių ir faktų visumą (pavyzdžiui, Lietuvos Aukščiausiojo Teismo 2020 m. sausio 7 d. nutartis baudžiamojoje byloje Nr. 2K-52-942/2020, 54 punktas; 2020 m. birželio 9 d. nutartis baudžiamojoje byloje Nr. 2K-134-689/2020, 8 punktas). Tuo tikslu svarbu atsižvelgti į konkrečioje byloje susiklosčiusią situaciją, į reikalavimus dėl teisės į privatų gyvenimą apsaugos, į renkamos informacijos ryšį su konkretaus asmens privačiu gyvenimu (ar ji susijusi su išties svarbiais asmens privataus gyvenimo aspektais, arba nors savaime nėra intymi, bet yra surinkta privatumą ribojančiais, paprastai teismo sankcijos reikalaujančiais būdais; ar tai tik bendresnio pobūdžio, dažnai įvairiais atvejais paties asmens atskleidžiama informacija). Atitinkamai, pripažįstant informaciją apie privatų gyvenimą BK 167 straipsnyje nustatytos nusikalstamos veikos dalyku, būtina įvertinti, ar duomenys, kurių rinkimas buvo nustatytas, iš tiesų laikytini tokiais svarbiais duomenimis apie asmens privatų gyvenimą, ar jų rinkimo aplinkybės yra tokios pavojingos, kad ją rinkusiam asmeniui reikėtų taikyti būtent baudžiamąją atsakomybę už neteisėtą informacijos apie privatų asmens gyvenimą rinkimą (Lietuvos Aukščiausiojo Teismo 2026 m. kovo 25 d. nutartis baudžiamojoje byloje Nr. 2K-10-976/2026, 57.6 papunktis).
10.3. Nors BK 167 straipsnio 1 dalyje nėra kriminalizuoti konkretūs neteisėto informacijos apie privatų asmens gyvenimą rinkimo būdai, tačiau, atsižvelgiant į nusikalstamai veikai būdingą pavojingumą, paprastai tokiais turėtų būti pripažįstami savavališkai vykdomi informacijos rinkimo būdai, kurie dėl savo intensyvaus privatumą varžančio pobūdžio gali būti naudojami tik specialiai įgaliotų subjektų pagal įstatymą ir teismo išduotą leidimą. Teismų praktikoje tokie informacijos rinkimo būdai, kaip, pvz., sistemingas informacijos apie privatų asmenį rinkimas sekant asmenį, stebint jį patį ar jo būstą, klausantis pokalbių, fiksuojant asmens judėjimą slapta naudojant GPS, klausymosi ir kitokią sekti pritaikytą įrangą, slapta darant vaizdo įrašus ir pan., paprastai pripažįstami pavojingais baudžiamuoju teisiniu aspektu (Lietuvos Aukščiausiojo Teismo 2026 m. kovo 25 d. nutartis baudžiamojoje byloje Nr. 2K-10-976/2026, 57.6 papunktis). Informacijos rinkimo neteisėtumas baudžiamąja prasme negali būti siejamas su bet kokio pobūdžio informacijos apie asmenį rinkimu, bet kokiais jos rinkimo būdais, nevertinant konkrečiai renkamos informacijos pobūdžio, rinkimo tikslo, trukmės, surinktos informacijos kiekio (pavyzdžiui, Lietuvos Aukščiausiojo Teismo 2018 m. gegužės 31 d. nutartis baudžiamojoje byloje Nr. 2K-7-84-489/2018, 41, 43 punktai; 2026 m. kovo 25 d. nutartis baudžiamojoje byloje Nr. 2K-10-976/2026, 57.5 papunktis).
10.4. Jokių padarinių, kaip būtino požymio, neįtvirtinimas BK 167 straipsnio 1 dalies sudėtyje, veikos aprašymas formalia nusikaltimo sudėtimi nereiškia, jog, sprendžiant dėl konkrečios veikos kvalifikavimo pagal šį straipsnį, nereikalaujama įvertinti panaudotų konkrečių neteisėto informacijos rinkimo priemonių, nustatyti, kaip ir į kokią privataus asmens gyvenimo sritį jomis buvo įsiterpta (pavyzdžiui, Lietuvos Aukščiausiojo Teismo 2018 m. gegužės 31 d. nutartis baudžiamojoje byloje Nr. 2K-7-84-489/2018, 40 punktas).
10.5. Kartu pažymėtinas ir baudžiamosios atsakomybės kaip kraštutinės priemonės (lot. ultima ratio) pobūdis, todėl baudžiamoji atsakomybė, vertinant BK 167 straipsnio 1 dalyje nustatytą veiką, turėtų būti taikoma už pačius sunkiausius asmens privataus gyvenimo pažeidimus. Šios rūšies atsakomybei esant ne vienintelei poveikio priemonei teisės pažeidėjui galimų pritaikyti teisinės atsakomybės formų sistemoje, svarbu nustatyti, ar konkreti kaltininko veika išties yra pasiekusi tokį pavojingumo laipsnį, kad, vertinant šią veiką pagal protingumo, proporcingumo, teisingumo ir kitų bendrųjų teisės principų nuostatas, būtų pagrįstas baudžiamosios teisės priemonių taikymas (pavyzdžiui, Lietuvos Aukščiausiojo Teismo 2018 m. gegužės 31 d. nutartis baudžiamojoje byloje Nr. 2K-7-84-489/2018, 44 punktas; 2020 m. sausio 7 d. nutartis baudžiamojoje byloje Nr. 2K-52-942/2020, 55 punktas; 2023 m. lapkričio 21 d. nutartis baudžiamojoje byloje Nr. 2K-252-654/2023, 39 punktas).
11. [bookmark: Buk_196][bookmark: Buk_256][bookmark: Buk_43][bookmark: Buk_130][bookmark: Buk_197][bookmark: Buk_198][bookmark: Buk_199]Byloje nustatyta, kad I. R. laikotarpiu nuo 2017 m. gegužės 15 d. iki 2022 m. gruodžio mėn. mobiliuoju telefonu iš savo namų darė slaptus vaizdo įrašus ir nuotraukas apie kaimynystėje gyvenančių nukentėjusiųjų L. G. ir G. G. bei jų nepilnamečių vaikų gyvenimą, apie jų privatų būstą ir valdas, jiems apie tai nežinant, šiuos vaizdo įrašus ir nuotraukas saugojo įvairiuose įrenginiuose iki 2023 m. vasario mėn. atliktos kratos. I. R. inkriminuotas 81 vaizdo įrašo ir 535 nuotraukų padarymas ir saugojimas. Teismai vienodai vertino byloje nustatytas aplinkybes ir pripažino, kad tokiu būdu I. R. rinko informaciją apie privatų asmens gyvenimą. Savo sprendimą pripažinti I. R. veiksmus nusikalstamais teismai motyvavo tuo, kad I. R. ilgą laiką, beveik šešerius metus, be jokio teisėto tikslo, naudodama slaptam informacijos rinkimui pritaikytas technines priemones (mobilųjį telefoną), padarė didelį kiekį vaizdo įrašų ir nuotraukų, kuriuose sistemingai fiksavo privačią nukentėjusiųjų teritoriją – kiemą, įvažiavimą į nukentėjusiųjų gyvenamosios vietos teritoriją, patį gyvenamąjį namą, privačias patalpas – garažą bei nukentėjusiųjų veiklą jų privačioje teritorijoje.
12. [bookmark: Buk_200]Teisėjų kolegija, patikrinusi skundžiamus teismų sprendimus teisės taikymo aspektu, konstatuoja, kad teismai, spręsdami dėl I. R. veikoje esančių BK 167 straipsnio 1 dalyje nurodyto nusikaltimo sudėties požymių, nukrypo nuo pirmiau aptartos kasacinės instancijos teismo formuojamos teismų praktikos, tinkamai neįvertino, ar rinkta informacija laikytina BK 167 straipsnyje nurodyto nusikaltimo dalyku (ar tai informacija apie nukentėjusiųjų privatų gyvenimą) ir ar tokia informacija buvo rinkta neteisėtai (t. y. kokiu būdu ir tikslu tokia informacija buvo renkama).
12.1. [bookmark: Buk_201]Nagrinėjamoje byloje teismai koncentravosi į surinktos informacijos (padarytų vaizdo įrašų ir nuotraukų) kiekį ir jos rinkimo trukmę. Pažymėtina, kad šios aplinkybės yra teisiškai reikšmingos sprendžiant dėl BK 167 straipsnio 1 dalies taikymo tik tinkamai įvertinus užfiksuotos informacijos turinį, sąsajas su asmens privačiu gyvenimu, tokios informacijos rinkimo tikslą. Tačiau šioje byloje abiejų instancijų teismai tinkamai neįvertino nei I. R. surinktos informacijos turinio, nei jos rinkimo tikslo.
12.2. [bookmark: Buk_202]Teismai konstatavo, kad nors I. R., fiksuodama „viską, kas vyksta nukentėjusiųjų gyvenamojo namo valdoje – kieme, įvažiavime į kiemą, garaže“, jokios intymios informacijos apie nukentėjusiųjų gyvenimą neužfiksavo, tačiau surinkta informacija patenka į asmens privatumo sritį, nes yra jautraus ir asmeninio pobūdžio. Tokia teismų išvada yra nepagrįsta surinktos informacijos turinio analize ir padaryta tinkamai neįvertinus tokios informacijos rinkimo tikslo.
12.3. [bookmark: Buk_203][bookmark: Buk_204]Dalyje I. R. padarytų nuotraukų yra užfiksuota riba tarp nuteistosios I. R. ir nukentėjusiųjų sklypų, sklypus skirianti tvora, patvorys, šiukšlės, smėlio (žvyro) krūva nukentėjusiųjų sklype, taip pat yra ir padaryta nuotraukų, kuriose matomas įvažiavimas į nukentėjusiųjų kiemą be jokių kitų objektų (asmenų, automobilių), nukentėjusiųjų namo išorinės sienos dalis. Tokio turinio surinkta informacija nesudaro žinių apie privatų žmogaus gyvenimą, todėl neatitinka BK 167 straipsnio dalyko.
12.4. [bookmark: Buk_205][bookmark: Buk_257][bookmark: Buk_246][bookmark: Buk_258][bookmark: Buk_248][bookmark: Buk_206]Kita I. R. užfiksuotos informacijos dalis yra apie L. G. veiklą kieme ir prie garažo (naudojamą darbovietės transporto priemonę, jos plovimą, pas L. G. atvykusius kitus asmenis ir jų automobilius, kuriems nukentėjusysis atlikdavo vienokius ar kitokius automobilių tvarkymo ar remonto darbus, atsarginių dalių ir alyvos, skirtų L. G. darbinei veiklai vykdyti, pristatymą, jų sandėliavimą). Taip pat buvo užfiksuota, kaip nukentėjusysis L. G. ir jo nepilnamečiai vaikai važinėja keturračiais, mini motociklais, atskirais atvejais fiksuotas ryškus nukentėjusiųjų kiemo apšvietimas, nukentėjusiųjų kieme įrengta vaizdo kamera, įvažiavime į nukentėjusiųjų kiemą stovintis automobilis ir iš jo garsiai sklindanti muzika. Taigi, I. R. padarytuose vaizdo įrašuose ir nuotraukose yra informacijos, kurią galima priskirti privataus gyvenimo kategorijai, tačiau, sprendžiant dėl baudžiamosios atsakomybės už neteisėtos informacijos apie privatų gyvenimą rinkimą taikymo, svarbu nustatyti ir įvertinti, kokiu tikslu buvo renkama ši informacija.
12.5. [bookmark: Buk_207][bookmark: Buk_259][bookmark: Buk_49][bookmark: Buk_208][bookmark: Buk_209][bookmark: Buk_131][bookmark: Buk_132][bookmark: Buk_210][bookmark: Buk_211][bookmark: Buk_267][bookmark: Buk_260][bookmark: Buk_212][bookmark: Buk_213][bookmark: Buk_214]Byloje surinktais ir ištirtais įrodymais (policijos pareigūnų, savivaldybės administracijos darbuotojų, apklaustų kaip liudytojų, parodymais) neginčijamai nustatyta, kad tarp kaimynų, nuteistosios I. R. ir nukentėjusiųjų L. G. ir G. G., buvo susiklostę konfliktiniai santykiai. I. R. ne kartą žodžiu bei raštu kreipėsi į įvairias institucijas dėl įvairių nukentėjusiųjų galimai daromų teisės pažeidimų, pažeidžiamų jos teisėtų interesų. Tai patvirtina I. R. paklausimas (t. 2, b. l. 145–147), Joniškio rajono savivaldybės administracijos 2022 m. birželio 1 d. raštas, kuriame atsakyta I. R. dėl nukentėjusiųjų važinėjimo keturračiais, keliamo triukšmo, vaizdo kamerų įrengimo, vykdomos transporto priemonių remonto veiklos, laikomų tepalų (alyvos) (t. 2, b. l. 143), Aplinkos apsaugos departamento prie Aplinkos ministerijos Šiaulių valdybos 2022 m. birželio 20 d. raštas, kuriame atsakyta I. R. dėl nukentėjusiųjų tepalų (alyvos) laikymo, vykdomos transporto priemonių techninės priežiūros ir remonto veiklos (t. 2, b. l. 165). Vertinant I. R. renkamos informacijos turinį, teisiškai reikšminga ir administracinio nusižengimo tyrimo medžiaga, kuri surinkta pagal I. R. skundą dėl jos pateiktų vaizdo įrašų su keturračiais važinėjančiais nukentėjusiuoju L. G. ir jo nepilnamečiu vaiku. Atlikus tyrimą, 2023 m. sausio 13 d. priimtas nutarimas nutraukti (nepradėti) administracinio nusižengimo bylos teiseną. Tačiau svarbu atkreipti dėmesį į tai, kad atlikus tyrimą nustatyta, jog nukentėjusiojo L. G. nepilnametis sūnus vairavo lengvąjį keturratį motociklą, kuriam vairuoti reikia turėti vairuotojo pažymėjimą, tačiau administracinė teisena nutraukta, kadangi asmuo, vairavęs keturratį, nėra sulaukęs amžiaus, nuo kurio galima taikyti administracinę atsakomybę (t. 1, b. l. 106–110). Surinkta medžiaga perduota Vaiko teisių apsaugos tarnybai. Taigi, dalis I. R. užfiksuotos informacijos turinio yra susiję būtent su aplinkybėmis, dėl kurių ji skundėsi, t. y. kameros įrengimo, tepalų (alyvos) sandėliavimo, vykdomos galimai neregistruotos automobilių remonto veiklos ir dėl jos keliamo triukšmo bei besikartojančio triukšmo važinėjant keturračiais šalia I. R. gyvenamosios valdos. Todėl, priešingai nei konstatuota teismų sprendimuose, darytina išvada, kad I. R. rinko informaciją, turėdama tikslą užfiksuoti galimai jos kaimynų daromus teisės pažeidimus.
12.6. [bookmark: Buk_215][bookmark: Buk_216][bookmark: Buk_217][bookmark: Buk_218][bookmark: Buk_249]Žemesnės instancijos teismai nusprendė, kad nuteistoji I. R. neturėjo teisės fiksuoti informacijos, susijusios su pirmiau nurodytais galimai daromais teisės pažeidimais, nes nuteistosios skundus nagrinėjusios institucijos jokių teisės pažeidimų nenustatė. Pirma, tokia teismų išvada yra iš dalies neteisinga, nes važinėjimo keturračiais atveju buvo nustatytas administracinio nusižengimo faktas, tačiau administracinė teisena nutraukta dėl nusižengimo subjekto (pažeidimo padarymo metu asmuo nebuvo sulaukęs amžiaus, nuo kurio galima administracinė atsakomybė). Antra, nesutiktina su teismo išvada, kad asmens teisės rinkti duomenis apie galimai daromus teisės pažeidimus ar pažeidžiamus teisėtus interesus įgyvendinimas yra vertinamas išimtinai atsižvelgiant į pateikto skundo išnagrinėjimo rezultatą. Kiekvienas asmuo turi teisę fiksuoti informaciją apie galimai daromą teisės pažeidimą ar pažeidžiamus jo teisėtus interesus. Su tokios teisės įgyvendinimu yra nesuderinamas vėlesnis asmens traukimas baudžiamojon atsakomybėn už tokios informacijos rinkimą, pripažinus skundą nepagrįstu, jeigu asmuo veikė teisėtai ir nenustatyta, kad asmuo tokia teise sąmoningai piktnaudžiavo. Nagrinėjamoje byloje nenustatyta, kad I. R. piktnaudžiavo savo teisėmis. Atsakymai į I. R. skundus reikalavo atskiro tyrimo, be kurio I. R. negalėjo žinoti, kokiomis aplinkybėmis nukentėjusysis L. G. vykdo automobilių remonto veiklą, sandėliuoja alyvą (tepalus) ir pan.
12.7. [bookmark: Buk_219][bookmark: Buk_220][bookmark: Buk_221]Atkreiptinas dėmesys ir į tai, kad dalis skunduose nurodytų klausimų, pavyzdžiui, dėl keliamo triukšmo, per ryškaus nukentėjusiųjų kiemo apšvietimo, liko neatsakyta. Be kita ko, pirmosios instancijos teismas iš esmės pripažino, kad I. R. skundai iš dalies yra pagrįsti. Skundžiamame nuosprendyje padaryta išvada, kad nuolatinis, dvi valandas trunkantis važinėjimas keturračiais 5 metrų atstumu nuo I. R. gyvenamojo namo langų gali kelti neigiamas emocijas, trukdyti poilsį, o nukentėjusiųjų kiemo šviestuvų šviesos dalis apima ir I. R. kiemo dalį.
12.8. [bookmark: Buk_222][bookmark: Buk_223][bookmark: Buk_250][bookmark: Buk_54][bookmark: Buk_224][bookmark: Buk_251][bookmark: Buk_225]Galiausiai, I. R. informaciją rinko nenaudodama jokių specialių, intensyviai asmens privatumą varžančių priemonių ir būdų. I. R. viską fiksavo mobiliuoju telefonu, nors ir stengėsi tai daryti slapta, bet nukentėjusieji L. G. ir G. G. pripažino žinoję apie tokį I. R. veikimą, apie tai L. G. buvo pasakęs pas jį besilankantiems savo kolegoms ir pažįstamiems. Teismų nurodyta aplinkybė, kad nuteistoji I. R. į kompiuterį perkeltus failus atitinkamai pervadindavo, kad jie atitiktų užfiksuotos informacijos turinį (pavyzdžiui, „remontuoj“, „tvora 7“, „nakt rem“, „tepalas 2“), būtent ir patvirtina išvadą, jog informacija buvo kaupiama, siekiant surinkti duomenis apie galimai daromus teisės pažeidimus, o ne „neturint jokio tai pateisinančio tikslo ir buvo naudota siekiant nukentėjusiesiems pakenkti“, kaip buvo konstatuota apkaltinamajame nuosprendyje ir pakartota apeliacinės instancijos teismo nutartyje. Tokia teismų išvada yra absoliučiai deklaratyvi, be kita ko, neatitinkanti ir byloje nustatytų faktinių aplinkybių.
13. [bookmark: Buk_141][bookmark: Buk_261][bookmark: Buk_57][bookmark: Buk_226][bookmark: Buk_133]Atsižvelgdama į tai, kas pirmiau išdėstyta, teisėjų kolegija konstatuoja, kad pirmosios ir apeliacinės instancijos teismai netinkamai taikė baudžiamąjį įstatymą – BK 167 straipsnio 1 dalį – ir nepagrįstai I. R. pripažino kalta dėl neteisėto informacijos apie privatų nukentėjusiųjų L. G. ir G. G. gyvenimą rinkimo, nes I. R. veikoje nenustatyti šio nusikaltimo požymiai. Todėl skundžiami teismų sprendimai naikinami ir baudžiamoji byla I. R. nutraukiama.
14. [bookmark: Buk_227]Nustačius, kad byloje buvo netinkamai taikytas baudžiamasis įstatymas, nėra pagrindo nagrinėti I. R. ir jos gynėjos kasacinio skundo argumentų, susijusių su BPK 20 straipsnio 5 dalies ir 219 straipsnio pažeidimais.

Dėl išlaidų advokato paslaugoms apmokėti atlyginimo

15. [bookmark: Buk_252][bookmark: Buk_59][bookmark: Buk_228][bookmark: Buk_229][bookmark: Buk_134]Nukentėjusieji L. G. ir G. G. atsiliepime į kasacinį skundą prašo priteisti iš nuteistosios I. R. 500 Eur išlaidų atlyginimą advokato paslaugoms už atsiliepimo į kasacinį skundą parengimą apmokėti. Taip pat teisme gautas nuteistosios I. R. gynėjos advokatės D. Balčiūnienės prašymas priteisti I. R. iš valstybės 4 598 Eur išlaidų, patirtų už advokato paslaugas viso baudžiamojo proceso metu, atlyginimą (ikiteisminio tyrimo metu ir bylą nagrinėjant pirmosios instancijos teisme – 2 178 Eur, bylą nagrinėjant apeliacine tvarka – 1 210 Eur, bylą nagrinėjant kasacine tvarka už kasacinio skundo surašymą – 1 210 Eur).
16. BPK 106 straipsnio 2 dalyje nustatyta, kad, pripažinęs kaltinamąjį kaltu, teismas, priimdamas nuosprendį, priima sprendimą iš kaltinamojo išieškoti valstybės garantuojamos teisinės pagalbos išlaidas, susidariusias dėl būtino gynėjo dalyvavimo, atsižvelgdamas į kaltinamojo turtinę padėtį, išskyrus BPK 51 straipsnio 1 dalies 1 ir 2 punktuose nurodytus atvejus. Be to, teismas turi teisę nuspręsti iš kaltinamojo išieškoti nukentėjusiojo ir civilinio ieškovo patirtas išlaidas advokato arba advokato padėjėjo, kuris dalyvavo byloje kaip nukentėjusiojo ar civilinio ieškovo atstovas, paslaugoms apmokėti. BPK 106 straipsnio 3 dalyje nustatyta, kad kai asmuo išteisinamas, teismas, priimdamas nuosprendį ar nutartį, priima sprendimą dėl asmens patirtų būtinų ir pagrįstų išlaidų advokato arba advokato padėjėjo, kuris dalyvavo byloje kaip šio asmens gynėjas, paslaugoms apmokėti, atsižvelgiant į bylos aplinkybes, atlyginimo iš valstybės lėšų teisės aktų nustatyta tvarka. Šios nuostatos galioja ir kasacinės instancijos teisme, tačiau tokiais atvejais, priteisiant išlaidų advokato paslaugoms apmokėti atlyginimą, būtina atsižvelgti ir į tai, pagal kieno skundą buvo nagrinėta byla ir koks yra šio skundo nagrinėjimo rezultatas.
17. [bookmark: Buk_230][bookmark: Buk_135][bookmark: Buk_262][bookmark: Buk_61]Kasacine tvarka byla buvo nagrinėjama pagal nuteistosios I. R. ir jos gynėjos kasacinį skundą, kuris buvo patenkintas ir baudžiamoji byla I. R. nutraukta, nes ji nepadarė veikos, turinčios nusikaltimo ar baudžiamoji nusižengimo požymių. Atsižvelgiant į tai, nėra pagrindo tenkinti nukentėjusiųjų L. G. ir G. G. prašymo priteisti jiems išlaidų advokato paslaugoms apmokėti atlyginimą. 
18. [bookmark: Buk_231][bookmark: Buk_232][bookmark: Buk_233][bookmark: Buk_136]Prašymas dėl I. R. išlaidų advokato paslaugoms apmokėti atlyginimo tenkintinas. I. R. išlaidas advokato paslaugoms apmokėti patvirtina tiek pirmosios ir apeliacinės instancijos teismams, tiek kartu su prašymu kasacinės instancijos teismui pateiktos PVM sąskaitos faktūros ir mokėjimo pavedimai. Teisėjų kolegija, įvertinusi bylos sudėtingumą ir apimtį, bylos nagrinėjimo trukmę skirtingų instancijų teismuose, konstatuoja, kad prašomos priteisti I. R. išlaidos advokato paslaugoms apmokėti nėra aiškiai per didelės, pagrįstos dokumentais, todėl, vadovaujantis BPK 106 straipsnio 3 dalimi, šių išlaidų atlyginimas I. R. priteistinas iš valstybės.

Dėl sprendimo vykdymo atgręžimo

19. [bookmark: Buk_234][bookmark: Buk_235][bookmark: Buk_268][bookmark: Buk_63][bookmark: Buk_137][bookmark: Buk_236][bookmark: Buk_237][bookmark: Buk_269][bookmark: Buk_65]Nuteistosios I. R. gynėja taip pat prašo taikyti atgręžtinį vykdymą dėl pirmosios instancijos teismo nuosprendžio dalies dėl civilinio ieškinio ir atstovavimo išlaidų atlyginimo priteisimo, nes I. R., iš dalies įvykdžiusi nuosprendį, sumokėjo L. G. 840 Eur, G. G. – 560 Eur, ir šias sumas priteisti I. R. iš nukentėjusiųjų. Atgręžtinį vykdymą gynėja prašo taikyti remdamasi Lietuvos Respublikos civilinio proceso kodekso (toliau – ir CPK) 373 ir 760 straipsniais. Kartu su prašymu gynėja pateikė I. R. banko sąskaitos išrašą, iš kurio matyti, kad laikotarpiu nuo 2026 m. kovo 22 d. iki rugsėjo 12 d. I. R. pervedė L. G. 840 Eur, o G. G. – 560 Eur.
20. BPK 113 straipsnio 2 dalyje nurodyta, kad tais atvejais, kai nagrinėjant civilinį ieškinį baudžiamojoje byloje kyla klausimų, kurių sprendimo šis kodeksas nereglamentuoja, taikomos atitinkamos civilinio proceso normos, jeigu jos neprieštarauja baudžiamojo proceso normoms.
21. CPK 373 straipsnyje nustatyta, kad, panaikinęs arba pakeitęs sprendimą ar nutartį, jeigu jie jau buvo įvykdyti ar pradėti vykdyti, vienos iš šalių prašymu teismas įpareigoja ginčo šalis grąžinti tai, ką jos yra gavusios sprendimą vykdydamos. CPK 762 straipsnio 1 dalyje nustatyta, kad jeigu teismas, išnagrinėjęs bylą apeliacine ar kasacine tvarka, savo nutartimi galutinai išsprendžia ginčą dėl teisės arba nutraukia bylą, arba palieka ieškinį nenagrinėtą, jis privalo išspręsti sprendimo įvykdymo atgręžimo klausimą, išskyrus atvejus, kai pagal byloje esančią medžiagą išspręsti sprendimo įvykdymo atgręžimo klausimą nagrinėjant bylą apeliacine ar kasacine tvarka nėra galimybės.
22. [bookmark: Buk_238][bookmark: Buk_239][bookmark: Buk_240][bookmark: Buk_270][bookmark: Buk_67][bookmark: Buk_263][bookmark: Buk_69][bookmark: Buk_241]Pagal I. R. gynėjos pateiktus duomenis (I. R. banko sąskaitos išrašą) matyti, kad mokėjimo pavedimais I. R. iš dalies yra įvykdžiusi šia kasacine nutartimi panaikintą  pirmosios instancijos teismo nuosprendžio dalį dėl neturtinės žalos atlyginimo ir sumokėjusi L. G. 840 Eur, o G. G. – 560 Eur. Todėl, atsižvelgiant į tai, kad pirmosios instancijos teismo nuosprendis ir apeliacinės instancijos teismo nutartis, kuria paliktas galioti pirmosios instancijos teismo nuosprendis, panaikinti, taikytinas sprendimo vykdymo atgręžimas, priteisiant iš L. G. 840 Eur ir G. G. 560 Eur išteisintosios I. R. naudai.
Teisėjų kolegija, vadovaudamasi Lietuvos Respublikos baudžiamojo proceso kodekso 382 straipsnio 2 punktu, 106 straipsnio 3 dalimi,

n u t a r i a :
	
[bookmark: Buk_138]Panaikinti Šiaulių apylinkės teismo 2025 m. spalio 6 d. nuosprendį ir Šiaulių apygardos teismo Baudžiamųjų bylų skyriaus teisėjų kolegijos 2026 m. vasario 12 d. nutartį ir baudžiamąją bylą I. R. nutraukti.
[bookmark: Buk_139]Priteisti I. R. 4 598 (keturis tūkstančius penkis šimtus devyniasdešimt aštuonis) Eur išlaidų, patirtų advokato paslaugoms apmokėti, atlyginimo iš valstybės lėšų.
[bookmark: Buk_140][bookmark: Buk_264][bookmark: Buk_71][bookmark: Buk_242][bookmark: Buk_243][bookmark: Buk_271][bookmark: Buk_73]Priteisti I. R. iš L. G. 840 (aštuonis šimtus keturiasdešimt) Eur ir iš G. G. 560 Eur (penkis šimtus šešiasdešimt) Eur, I. R. jiems sumokėtus pagal panaikintą Šiaulių apylinkės teismo 2025 m. spalio 6 d. nuosprendį, kuriuo iš I. R. nukentėjusiesiems L. G. ir G. G. priteista po 1 000 Eur neturtinės žalos atlyginimo.
[bookmark: Buk_74][bookmark: Buk_244]Prašymo priteisti nukentėjusiajai G. G. 500 (penkis šimtus) Eur išlaidų advokato paslaugoms už atsiliepimo į kasacinį skundą parengimą atlyginimą iš I. R. netenkinti.

